लाखों की लूट के बाद पुलिस ने की नाकाबंदी
नागौर| बीकानेरजिले के नोखा मार्ग पर सोमवार को दिनदहाड़े लाखों रुपए की लूट की वारदात के बाद नागौर जिलेभर में नाकाबंदी कर वाहनों की जांच की गई। नोखा मार्ग पर लूट की जानकारी मिलते ही बीकानेर, नागौर, जोधपुर, चूरू आसपास के जिलों में पुलिस ने नाकाबंदी कर वाहनों की जांच की। शहर के बीकानेर रोड, डीडवाना बाइपास सहित प्रमुख मार्गों पर कोतवाल जब्बर सिंह चौहान की मौजूदगी में पुलिस ने नाकाबंदी कर वाहनों की जांच की। पुलिस ने जिले के अन्य प्रमुख मार्गो ग्रामीण क्षेत्र के थानों के सामने भी नाकाबंदी की और वाहनों की जांच की गई। इस दौरान सभी जगह पुलिस हथियारबंद नजर आई। देर रात तक पुलिस की नाकाबंदी जारी थी।
hin_Deva hin_Deva